CELEX: 32005R0830
Language: sl
Date: 2005-05-30 00:00:00
Title: Uredba Komisije (ES) št. 830/2005 z dne 30. maja 2005 o peti spremembi Uredbe Sveta (ES) št. 1763/2004 o uvedbi določenih omejevalnih ukrepov v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ)

31.5.2005   
            
            
               SL
            
            
               Uradni list Evropske unije
            
            
               L 137/24
            
         UREDBA KOMISIJE (ES) št. 830/2005
   z dne 30. maja 2005
   o peti spremembi Uredbe Sveta (ES) št. 1763/2004 o uvedbi določenih omejevalnih ukrepov v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1763/2004 o uvedbi določenih omejevalnih ukrepov v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ) (1), in zlasti člena 10(a) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 1763/2004 navaja osebe, ki jih zadeva zamrznitev sredstev in ekonomskih virov iz navedene uredbe.
            
         
               (2)
            
            
               Komisija je pooblaščena, da spremeni zadevno Prilogo ob upoštevanju Sklepa Sveta o izvajanju skupnega stališča Sveta 2004/694/SZVP z dne 11. oktobra 2004 o nadaljnjih ukrepih v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ) (2). Sklep Sveta 2005/…/SZVP (3) z dne 6. junija 2005 izvaja navedeno skupno stališče. Prilogo I k Uredbi (ES) št. 1763/2004 je zato treba ustrezno spremeniti –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 1763/2004 se spremeni, kot je določeno v Prilogi k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. maja 2005
      
         
            Za Komisijo
         
         Benita FERRERO-WALDNER
         
            Članica Komisije
         
      
   
   
      (1)  UL L 315, 14.10.2004, str. 14. Uredba, kakor je bila nazadnje spremenjena z Uredbo Komisije (ES) št. 607/2005 (UL L 100, 20.4.2005, str. 17. Popravek objavljen v UL L 104, 23.4.2005, str. 46).
   
      (2)  UL L 315, 14.10.2004, str. 52. Skupno stališče, kakor je bilo nazadnje spremenjeno z Sklepom 2005/316/SZVP (UL L 100, 20.4.2005, str. 54).
   
      (3)  Še ni objavljeno v Uradnem listu.
   PRILOGA
   Črtajo se naslednje osebe iz Priloge I k Uredbi (ES) št. 1763/2004:
   
               1.
            
            
               Borovnica, Goran. Datum rojstva: 15.8.1965. Kraj rojstva: Kozarac, občina Prijedor, Bosna in Hercegovina. Državljanstvo: Bosne in Hercegovine.
            
         
               2.
            
            
               Pavković, Nebojša. Datum rojstva: 10.4.1946. Kraj rojstva: Senjski Rudnik, Srbija in Črna gora. Državljanstvo: Srbije in Črne gore.
            
         
               3.
            
            
               Popović, Vujadin. Datum rojstva: 14.3.1957. Kraj rojstva: Sekovići, Bosna in Hercegovina. Državljanstvo: Srbije in Črne gore.